Мигрантите в Гърция масово подават молби за убежище
06 апр 2016 | 07:52 758
Бежанците и мигрантите в Гърция масово подават молби за убежище, за да избегнат връщането им в Турция. През последните 24 часа са подадени над 2600 нови молби за убежище от бежанците на острови като Лесбос и Хиос, съобщава БГНЕС.
Тяхната надежда е поне да останат в Гърция, ако вече не могат да тръгнат към страните от Северна или Западна Европа. В Лесбос от близо 3000 бежанци вече 2800 са подали молби за убежище, докато на остров Хиос са подадени 600 молби за убежище след уикенда.
Гърция вчера изпрати 202 бежанци от островите Лесбос и Хиос. Днес обаче не замина нито един кораб към Турция, тъй като бежанците, предвидени да бъдат върнати в страната, намерили начин да предотвратят това.
На гръцкия остров Хиос полицията "загубила" 100 бежанци, които трябваше да бъдат изпратени в Турция. Официалните власти на остров коментираха, че бежанците не са изчезнали, а само са подали молби за убежище.
Надеждите на гръцките власти е, че процесът на реадмисия на бежанци ще продължи. Междувременно бежанската вълна към Гърция продължава със същата интензивност, както и преди споразумението ЕС-Турция. Въпреки че вчера Гърция изпрати 202 бежанци, днес и вчера в страната са пристигнали 564 нови. На цялата й територия има 52 352 бежанци.
Само 40 бежанци работят у нас
Германия е приела близо 2 млн. бежанци през 2015 г.